
הנדון: בקשה לקבלת מידע מכוח חוק חופש המידע, תשנ"ח 1998 – 
רכישת ספרי עיון וקריאה
סימוכין: פנייתך מיום 30.11.20
ראשית, אני מודה על פנייתך אלינו.
בבקשת המידע שהעברת אלינו, ביקשת לקבל, בכל הנוגע לשנים 2019 ו – 2020, במובחן ובנפרד, את פרטי ספרי הקריאה והעיון שנרכשו על ידי הרשות/המשרד, לרבות שמות הכותרים, הכמות הנרכשת, מטרת הרכישה, מחיר הרכישה הכולל לכל כותר, זהות הספק. 
כמו כן ציינת את פרטי המידע, הנך מבקש, ככל שניתן, בפורמט דיגיטלי הניתן לחיפוש.
בקשתך למידע הועברה ליחידה המקצועית הרלוונטית לפנייה, מחלקת ההדרכה של המשרד. בהתאם להתייחסותה ובאישור הלשכה המשפטית, להלן התייחסות המשרד:
מצ"ב המידע המבוקש, בפורמט דיגיטלי בר חיפוש ((excel.
בשם היחידה המקצועית, יוסבר כי החל מאמצע שנת 2019, מחלקת הדרכה מתפקדת ללא תקציב, כאשר רק בקשות דחופות והכרחיות הופנו לוועדת חריגים ואושרו על ידה.
אי לכך, בקשות להזמנת ספרות הוקפאו / נדחו ומכאן מספר פריטי המידע המצומצם, המצורף למענה זה.
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.

בברכה
יוסי זולפן,
 
 הממונה על חוק חופש המידע
   משרד הכלכלה והתעשייה
העתק: עו"ד אמל כולאב, הלשכה המשפטית
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

